Biblia Mli Saji Nu Afua Kpeteŋkpele Lɛ - Yehowa Odasefoi a-Wɛb Saiti\nKɛkɛ ni Nyɔŋmɔ ha kɔɔyɔɔ tswa, ni nu afua lɛ bɔi miimɔ. Nyɔji enumɔ sɛɛ lɛ, adeka lɛ yama gɔŋ ko yiteŋ. Gbii pii baho, ni mɛi ni yɔɔ adeka lɛ mli lɛ nyɛ amɛkwɛ agbó lɛ naa ni amɛna gɔji lɛ ayiteaŋ. Nu lɛ tee nɔ emii ﬁoﬁo.\nKɛkɛ ni Noa ŋmɛɛ loofɔlɔ diŋ ko ni atsɛɔ lɛ kwaakwaalabite he kɛjɛ adeka lɛ mli. Eﬁliki kɛtee ﬁoo, kɛkɛ ni eku esɛɛ eba, ejaakɛ enaaa he ko ni ebaasɔ̃. Etee nɔ efee nakai aahu, ni be fɛɛ be lɛ ekuɔ esɛɛ ebaa ebasɔ̃ɔ adeka lɛ nɔ.\nKɛkɛ ni Nyɔŋmɔ kɛ Noa wie. Ekɛɛ lɛ akɛ: ‘Jee kpo kɛjɛ adeka lɛ mli. Okɛ oweku lɛ kɛ kooloi lɛ fɛɛ aje kpo.’ Amɛhi adeka lɛ mli fe aﬁ. No hewɔ lɛ, wɔbaanyɛ wɔfee miishɛɛ ni amɛ fɛɛ amɛbaaná akɛ amɛje kpo ni amɛyɛ wala mli lɛ he mfoniri wɔkwɛ!\nMɛni hewɔ mɔ ko mɔ ko nyɛɛɛ abote adeka lɛ mli be ni nugbɔ lɛ bɔi nɛmɔ lɛ?\nGbii enyiɛ Yehowa ha nu lɛ nɛ shwaneshwane kɛ nyɔɔŋnyɔɔŋ fɛɛ, ni nu lɛ mli kwɔ kɛyashɛ nɛgbɛ?\nMɛni ba adeka lɛ nɔ be ni nu lɛ bɔi shikpɔŋ lɛ nɔ haa lɛ?\nAni oblaŋi lɛ ayi ná wala yɛ Nu Afua lɛ mli, ni mɛni ba oblaŋi lɛ atsɛmɛi lɛ anɔ?\nMɛni ba adeka lɛ nɔ yɛ nyɔji enumɔ sɛɛ?\nMɛni hewɔ Noa ŋmɛɛ kwãakwãalabite he kɛjɛ adeka lɛ mli lɛ?\nTe fee tɛŋŋ ni Noa le akɛ nui ni yɔɔ shikpɔŋ lɛ nɔ lɛ eba shi lɛ?\nMɛni Nyɔŋmɔ kɛɛ Noa be ni ekɛ eweku lɛ ehi adeka lɛ mli fe aﬁ kome lɛ?\nKanemɔ 1 Mose 7:10-24.\nTe akpata wala ni yɔɔ shikpɔŋ nɔ lɛ hiɛ butuu aha tɛŋŋ? (1 Mose 7:23)\nBe enyiɛ Nu Afua lɛ hé dani fɛɛ mĩi? (1 Mose 7:24)\nKanemɔ 1 Mose 8:1-17.\nYɛ mɛɛ gbɛ nɔ 1 Mose 8:17 tsɔɔ yɛ akɛ Yehowa shishijee yiŋtoo kɛha shikpɔŋ lɛ tsakeee? (1 Mose 1:22)\nKanemɔ 1 Petro 3:19, 20.\nBe ni ŋwɛibɔfoi atuatselɔi lɛ ku amɛsɛɛ kɛtee ŋwɛi lɛ, mɛɛ kojomɔ amɛnine shɛ nɔ? (Yuda 6)\nNoa kɛ eweku lɛ ahe sane lɛ woɔ hekɛnɔfɔɔ ni wɔyɔɔ akɛ Yehowa baanyɛ ahere ewebii ayiwala lɛ mli hewalɛ yɛ mɛɛ gbɛ nɔ? (2 Pet. 2:9)